Arendalsuka

Arendalsuka er en norsk politisk festival som siden 2012 arrangeres i Arendal hver sommer.

Festivalprogrammet preges av seminarer, debatter mellom politikere og fagfolk og at interessorganisasjoner, politiske partier, veldedige organisasjoner og statlige etater presenterer seg. I media er det vanligvis en debatt om aktuelle samfunnsspørsmål mellom lederne i eller markante talspersoner fra de største partiene som får størst oppmerksomhet; denne partilederdebatten kan følges digitalt i sanntid.

 Bakgrunn og historikk 
Arendalsuka ble etablert i 2012 med inspirasjon fra Almedalsuken i Sverige.Om Arendalsuka 
Almedalsveckan fikk sin start da Olof Palme talte til folket fra et lasteplan i Almedalsparken i Visby før riksdagsvalget i 1968. I mer enn 50 år har Almedalsveckan vært en viktig møteplass for alle samfunnsaktører i Sverige.

Å få på plass en norsk variant av Almedalsveckan var snakket om i mange sammenhenger, med ujevne mellomrom, i en årrekke. Ideen ble til handling da arendalitten Kai Krüger Henriksen og kristiansanderen Per Høiby i 2008 luftet tanken om en slik uke i Norge. Begge to var på den tiden knyttet til firmaer med interesser i Sverige. I 2010 foreslo de å legge et slikt arrangement til Arendal.Agderposten 11. august 2024

Fylkesmann Øystein Djupedal, redaktør Stein Gauslaa og styreleder i First House, Leif Monsen, ble raskt involvert i planleggingen. Med disse som styringsgruppe ble det konkrete arbeidet med å arrangere Arendalsuka 2011 igangsatt.

Arendalsuka ble startet som et privat initiativ med hjelp av sponsorer. Prinsippene bak Arendalsuka har hele tiden vært at Arendalsuka skal være åpen for alle; arrangementene skal være gratis, og det er ikke tillatt å verve medlemmer eller selge produkter.  

Øystein Djupedal var til 2019 leder for programkomiteenhttp://www.e-paes.dk/agderpostenmagasiner/2084855049/ Program, bilag til Agderposten. Arendalsuka 2019 og denne rollen ble da overtatt av Harald Stanghelle. Alle de store norske politiske partiene ble etter hvert deltagere på ulike måter.Samarbeidspartnere  I 2016 bestod programmet av totalt 597 arrangementer og 159 stands. I august 2019 inneholdt programmet mer enn 1200 arrangementer og 200 stands.http://www.e-pages.dk/agderpostenmagasiner/2084855049/ Program, bilag til Agderposten. Arendalsuka 2019

 Tilsvarende arrangementer i Danmark og Sverige 
Arendalsuka er ikke unikt i Skandinavia; i Danmark arrangeres det årlig (siden 2011) et såkalt «Folkemøde» på Bornholm, og i Sverige arrangeres Almedalsuken på Gotland siden 1968. 



Referanser

Litteratur
 «Lobbyistenes festuke», fra Aftenposten 18. august 2016

Eksterne lenker



Kategori:Politikk i Arendal
Kategori:Norsk politikk
Kategori:Festivaler i Agder
Kategori:Etableringer i 2012